open-index/open-wikipedia-markdown huggingface dataset:
Dos penggalak

Dalam istilah perubatan, **dos penggalak** merupakan pemberian vaksin tambahan setelah dos vaksin utama (premier). Setelah imunisasi awal, dos vaksin tambahan merupakan pendedahan berterusan kepada antigen imun. Hal ini dimaksudkan untuk meningkatkan imuniti melawan antigen tertentu ke tahap perlindungan, setelah memori melawan antigen tertentu menurun seiring waktu. Sebagai contoh, suntikan tambahan tetanus disyorkan setiap 10 tahun, ketika memori sel khusus yang melawan tetanus telah kehilangan fungsi mereka atau mengalami apoptosis.

Keperluan dos vaksin tambahan setelah vaksinasi utama dapat dinilai dengan pelbagai cara. Salah satu caranya adalah dengan mengukur tahap antibodi tertentu terhadap penyakit ini, beberapa waktu setelah dos vaksin utama diberikan. Tindak balas anamnestik, pengeluaran antibodi yang cepat setelah antigen dirangsang, adalah pengiraan umum yang diperlukan untuk tambahan vaksin untuk beberapa jenis vaksin. Sekiranya tindak balas anamnestik tinggi setelah menerima vaksinasi utama beberapa tahun sebelumnya, tidak mungkin mereka memerlukan dos penggalak. Individu juga boleh mengukur aktiviti sel B dan sel T aktif terhadap antigen setelah suatu tempoh selepas vaksinasi utama diberikan atau atau menentukan prevalens penyakit dalam populasi yang divaksinasi.

Jika pesakit menerima vaksin tambahan tetapi memiliki antibodi dengan tahap tinggi, tindak balas boleh timbul iaitu tindak balas Arthus, suatu bentuk hipersensitiviti jenis III yang dilokasikan termasuk tahap tinggi antibodi G yang menyebabkan keradangan. Keradangan ini biasanya sembuh sendiri dalam beberapa hari, tetapi boleh dihindari dengan memanjangkan waktu di antara vaksinasi utama dengan vaksinasi tambahan.

Tidak diketahui dengan pasti mengapa beberapa vaksin seperti vaksin hepatitis A dan B berkesan seumur hidup sementara beberapa vaksin seperti tetanus memerlukan vaksinasi penggalak. Satu teori mengatakan bahawa jika sistem imun tubuh bertindak balas terhadap vaksinasi utama dengan cepat, tubuh tidak mempunyai masa untuk mengembangkan memori imun yang mencukupi terhadap penyakit dan sel-sel memori tidak akan bertahan lama seumur hidup manusia. Setelah tindak balas utama sistem kekebalan tubuh terhadap vaksinasi, sel T pembantu ingatan dan sel B berada pada tahap yang tetap di pusat germinal, menjalani pembelahan sel pada kadar yang rendah atau tiada. Walaupun sel-sel ini hidup lama, sel-sel ini biasanya tidak mengalami mitosis dan akhirnya, kadar kehilangan sel-sel ini lebih besar daripada kadar penghasilan. Dalam kes ini, vaksinasi tambahan diperlukan untuk "menambah" jumlah sel B memori dan sel T memori

## Rujukan
Pasport imuniti

**Pasport imuniti**, juga dikenali sebagai **sijil imuniti**, **sijil pemulihan** atau **sijil pelepasan** ialah dokumen yang membuktikan bahawa pemiliknya kebal terhadap penyakit berjangkit. Serupa dengan kuarantin, pengenalan masyarakat yang sudah kebal 8alah tindakan negara melawan epidemik.

Pasport imuniti tidak sama dengan catatan vaksinasi (juga disebut sijil vaksinasi, yang merupakan catatan yang membuktikan seseorang telah menerima vaksin tertentu, seperti Carte Jaune ("kad kuning") yang merupakan catatan vaksinasi rasmi yang dikeluarkan oleh Pertubuhan Kesihatan Sedunia (WHO) ialah bahawa sijil vaksinasi seperti Carte Jaune dikeluarkan hanya untuk individu yang telah divaksinasi, sementara pasport kekebalan selain dikeluarkan untuk orang yang telah dijangkiti dan pulih.

Konsep pasport imuniti telah menarik banyak perhatian sepanjang pandemik COVID-19 sebagai cara potensi untuk menahan pandemik dan membolehkan pemulihan ekonomi yang lebih pantas.   

## Rujukan
Agensi Pengawasan Kesihatan Kebangsaan

**Agensi Pengawasan Kesihatan Kebangsaan** (**Anvisa**) ialah badan pengawalaturan pemerintah Brazil berbentuk autarki yang berkait dengan Kementerian Kesihatan. Badan ini berperanan untuk menjalankan kawalan kesihatan dan kebersihan untuk semua produk dan perkhidmatan (tempatan atau import) seperti ubat-ubatan dan produk perubatan, makanan, komestik, bahan pembersihan, produk tembakau serta perkhidmatan kesihatan.

## Rujukan

## Pautan luar
*
Penyerangan Belgrade

**Penyerangan Belgrade** atau **operasi ofensif strategik Belgrade** ( / Beogradska operacija; , ) (15 September 1944 – 24 November 1944) adalah operasi ketenteraan semasa Perang Dunia II di Yugoslavia dimana Belgrade telah dibebaskan dari  Wehrmacht Jerman melalui usaha sama Tentera Merah Soviet, Partisan Yugoslavia, dan Tentera Bulgaria.  Bala tentera Soviet dan militia tempatan melancarkan operasi bersepadu yang berasingan tetapi tidak teratur terhadap Jerman di Belgrade dan berjaya mengundurkan mereka. Perancangan militari dikoordinasikan sama rata diantara pemimpin tentera, dan operasi ini sebahagian besarnya dihidupkan melalui kerjasama taktikal antara Josip Broz Tito dan Joseph Stalin yang bermula pada September 1944. Persediaan militari ini membolehkan tentera Bulgaria terlibat dalam operasi diseluruh wilayah Yugoslavia, yang mana meneruskan kejayaan taktikal sambil meningkatkan perselisihan diplomatik.

Objectif utama serangan Belgrade ialah membebaskan pendudukan Jerman ke atas Serbia, menawan Belgrade sebagai satu kubu strategik di rantau Balkan, dan memutuskan talian komunikasi Jerman antara Greece dan Hungary. Penyerangan ini telah dipimpin oleh Barisan Ke-3 Ukraine Soviet dengan kerjasama Kor Pertama Yugoslavia. Operasi serentak di bahagian selatan melibatkan Tentera Darat Ke-2 Bulgaria dan Kor XIII Yugoslavia, dan pencerobohan Barisan Ke-2 Ukraine ke arah utara dari sempadan Yugoslav-Bulgaria memberi tekanan tambahan terhadap tentera Jerman. Terdapat beberapa pertembungan antara tentera Bulgaria dan rejimen anti-partisan Jerman di Macedonia yang mewakili kempen operasi tempur paling selatan.

## Lihat juga
*Perang Dunia II di Yugoslavia
*Tujuh penyerangan anti-Partisan
*Lothar Rendulic
*Penentang semasa Perang Dunia II
*Operasi Niš
*Operasi Kosovo (1944)

## Rujukan

## Sumber
*
*Dudarenko, M.L., Perechnev, Yu.G., Yeliseev, V.T., et.el., Reference guide "Liberation of cities": reference for liberation of cities during the period of the Great Patriotic War 1941–1945, Moscow, 1985
*Glantz, David, 1986 Art of War symposium, From the Vistula to the Oder: Soviet Offensive Operations – October 1944 – March 1945, A transcript of Proceedings, Center for Land Warfare, US Army War College, 19–23 May 1986
*Glantz, David M. & House, Jonathan (1995), *When Titans Clashed: How the Red Army Stopped Hitler*, Lawrence, Kansas: University Press of Kansas, .
* 
* 
*Seaton, Albert, The fall of Fortress Europe 1943–1945, B.T.Batsford Ltd., London, 1981 
* 
* 
*Dupuy, Ernest R., and Dupuy, Trevor N., *The encyclopedia of Military History from 3500 B.C. to the present* (revised edition), Jane's Publishing Company, London, 1980
*Mitrovski, Boro, Venceslav Glišić and Tomo Ristovski, *The Bulgarian Army in Yugoslavia 1941–1945*, Belgrade, Medunarodna Politika, 1971
*Wilmot, Chester, *The Struggle for Europe*, Collins, 1952
*Grechko, A.A., (ed.), *Liberation Mission of the Soviet Armed Forces in the Second World War*, Progress Publishers, Moscow, 1975

## Bacaan lanjut

*
Angkatan Tentera Bulgaria

**Tentera Bulgaria** () adalah angkatan tentera negara Bulgaria. Pemerintah Tertinggi ialah Presiden Bulgaria, yang disandang oleh Rumen Radev semenjak Januari 2017. Kementerian Pertahanan bertanggungjawab terhadap kepimpinan politik manakala pemerintahan keseluruhan tentera kekal ditangan Staf Pertahanan, diketuai oleh Ketua Pertahanan (dulu dipanggil Ketua Turus Am). Terdapat tiga cabang ketenteraan utama Bulgaria, iaitu Tentera Darat, Tentera Udara dan Tentera Laut (istilah "Tentera Bulgaria" merujuk kepada gabungan kesemua tentera mereka).

Sepanjang sejarah, angkatan tentera telah memainkan peranan penting dalam mempertahankan kedaulatan negara. Hanya beberapa tahun selepas penubuhannya pada 1878, Bulgaria menjadi kuasa tentera serantau dan telah terlibat dalam beberapa perang besar – Perang Bulgaria-Serbia (1885), Perang Balkan I (1912–13), Perang Balkan Kedua (1913), Perang Dunia I (1915–1918) dan Perang Dunia II (1941–1945), dimana pihak tentera mendapat pengalaman perang yang secukupnya. Semasa Perang Dingin Republik Rakyat Bulgaria mengekalkan salah satu angkatan tentera terbesar dalam Pakatan Warsaw, berjumlah sekitar 152,000 askar pada tahun 1988. Semenjak era kejatuhan Komunisme, para pemimpin politik telah memutuskan untuk mengikuti dasar pro-NATO, oleh itu mengurangkan anggota dan persenjataan tentera. Bulgaria menyertai Pertubuhan Perjanjian Atlantik Utara pada 29 Mac 2004 dan pada masa ini  mengekalkan sejumlah 776 askar kerahan di tiga negara.

Santo penaung Tentera Bulgaria ialah St. George. Hari Angkatan Tentera atau Hari St. George (6 Mei) adalah cuti umum di Bulgaria.

## Lihat juga

* Industri pertahanan Bulgaria
* Bulgaria dan senjata pemusnah besar-besaran
* Tentera Bulgaria abad pertengahan

## Rujukan

## Sumber
* 
* Бяла книга на Въоръжените сили (White Paper of the Armed Forces), Ministry of Defence of Bulgaria, 2011.
* 

## Bibliografi
*
*

## Pautan luar
* Ministry of Defence of Bulgaria
* Equipment holdings in 1996
* https://web.archive.org/web/20110528070137/http://www.wikileaks.ch/cable/2007/10/07SOFIA1271.html – U.S. Embassy Sofia views via United States diplomatic cables leak on appropriate future equipment purchases, 2007
* http://www.mediafire.com/download/heyrxhrnpqx06mz/Bulgarian_Military.docx and http://www.mediafire.com/download/ba571l7jiid2tf8/Bulgarian+Military.pdf - Download the word file and a pdf file for the Bulgarian Military's equipment list and specific details.
Tentera Udara Bulgaria

**Tentera Udara Bulgaria** () adalah salah satu daripada tiga cabang perkhidmatan Angkatan Tentera Bulgaria, lagi dua ialah Tentera Laut Bulgaria dan Tentera Darat Bulgaria. Misinya ialah mengawal dan melindungi kedaulatan ruang udara Bulgaria, menyediakan sokongan udara dan membantu Tentera Darat sekiranya berlaku peperangan. Tentera Udara Bulgaria merupakan salah satu tentera udara tertua di Eropah dan dunia. Sejak kebelakangan ini ia secara aktif mengambil bahagian dalam banyak misi NATO dan eksesais di Eropah.

Panglima Tentera Udara Bulgaria terkini ialah Mejar Jeneral Tsanko Stoychev.

## Rujukan

### Bibliografi
*
*
*
*
*
*
**World Aircraft Information Files*. Brightstar Publishing, London. File 327 Sheet 04
*
* (bilingual: Bulgarian/English)
*
*
*
*

## Pautan luar
*Official website 
*Ministry of Defence of Bulgaria
Antigua dan Barbuda di Sukan Olimpik Musim Panas 2020

**[[Antigua dan Barbuda]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan ke-11 Antigua dan Barbuda dalam Sukan Olimpik Musim Panas sejak 1976.

## Peserta
Seramai enam orang atlet mewakili Antigua dan Barbuda dalam empat sukan;

## Rujukan
Hipersensitiviti

**Hipersensitiviti ** (juga disebut **reaksi hipersensitiviti ** atau **ketaktoleranan**) merujuk kepada reaksi yang tidak diingini yang dihasilkan oleh sistem imun normal, termasuk alergi dan keautoimunan. Ia biasanya disebut sebagai reaksi berlebihan sistem imun dan reaksi ini mungkin merosakkan dan tidak selesa. Ini adalah istilah imunologi dan tidak boleh dikelirukan dengan istilah psikiatri sebagai hipersensitif yang bermaksud seseorang yang mungkin terlalu sensitif terhadap fizikal (seperti bunyi, sentuhan, cahaya, dll.) dan/atau rangsangan emosi. Walaupun terdapat hubungan antara kedua-dua, kajian menunjukkan bahawa individu yang mempunyai ADHD (sejenis gangguan psikiatri) lebih cenderung mengalami reaksi hipersensitiviti seperti alergi, asma, ekzema daripada mereka yang tidak mempunyai ADHD.

## Rujukan
Sukan Paralimpik Musim Panas 1984

**Sukan Paralimpik Musim Panas 1984** (nama rasmi bahasa Inggeris: ***1984 International Games for the Disabled***) ialah acara Sukan Paralimpik ketujuh yang diadakan. Temasya ini dianjurkan di dua tempat berbeza: di Stoke Mandeville, United Kingdom bagi atlet berkerusi roda dengan kecacatan saraf tunjang, dan Kompleks Olahraga Mitchel serta Universiti Hofstra di Long Island, New York, Amerika Syarikat bagi atlet berkerusi roda akibat palsi serebrum, atlet beranggota palsu dan atlet dengan kecacatan lain (seperti hilang upaya penglihatan). Stoke Mandeville menjadi bandar hos pendahulu Sukan Paralimpik, Sukan Stoke Mandeville sejak 1948, dengan acara kesembilan di Rom pada 1960 diangkat sebagai pengajuran Sukan Paralimpik pertama.

Bersama-sama Sukan Olimpik Musim Panas 1984, Kesatuan Soviet serta negara-negara komunis kecuali China, Jerman Timur, Hungary, Poland and Yugoslavia memboikot temasya ini. Pihak Soviet tidak menyertai Sukan Paralimpik pada ketika itu, dengan menyatakan bahawa Soviet tidak memiliki orang cacat, dan hanya memasuki Paralimpik buat julung kalinya pada kejohanan seterusnya (1988) ketika Perestroika.

Ini ialah kali terakhir Sukan Paralimpik diadakan di tempat berbeza dengan Sukan Olimpik, dengan edisi-edisi seterusnya memperlihatkan Sukan Olimpik dan Paralimpik dianjurkan di tempat yang sama.

## Acara sukan
Atlet-atlet temasya ini dibahagikan kepada lima kategori: amputasi, palsi serebrum, kecacatan penglihatan, kerusi roda, dan *les autres* (atlet yang mempunyai kecacatan fizikal lain yang tidak dibenarkan untuk bertanding dalam edisi yang sebelumnnya).

* Memanah – Palsi serebrum, kerusi roda, dan les autres
* Olahraga – Semua
* Boccia – Palsi serebrum
* Lumba basikal – Palsi serebrum
* Ekuestrian – Palsi serebrum
* Bola sepak 7 sebelah – Palsi serebrum
* *[[Goalball]]* – Kecacatan penglihatan
* Boling padang – Amputasi dan kerusi roda
* Angkat berat – Amputasi, Palsi serebrum, kerusi roda, dan les autres
** *[[Powerlifting]]*
** Angkat berat
* Menembak – Amputasi, Palsi serebrum, kerusi roda, dan les autres
* Snuker – Kerusi roda
* Renang – Semua
* Ping pong – Amputasi, Palsi serebrum, kerusi roda, dan les autres
* Bola tampar – Amputasi dan les autres
* Bola keranjang kerusi roda – Kerusi roda dan les autres
* Lawan pedang kerusi roda – Kerusi roda
* Gusti – Kecacatan penglihatan

## Jadual pingat
Bahrain,  China, Jordan, Trinidad dan Tobago telah memenangi pingat pertama mereka dalam Sukan Paralimpik 1984 manakala Luxembourg memenangi pingat emas yang pertama.

## Penyertaan
Sukan Paralimpik 1984 merupakan kali pertama Bahrain, China, Jerman Barat, Kepulauan Faroe, Jordan, Liechtenstein, Papua New Guinea, Thailand, Trinidad dan Tobago dan Venezuela menyertai Sukan Paralimpik manakala India dan Portugal menyertai semula Sukan Paralimpik setelah berhenti menghantar atlet ke acara sukan tersebut selama 12 tahun.

## Rujukan
Sitkom Senario

**[[Senario]]** merupakan sitkom komedi Malaysia terbitan TV3. Sitkom ini bersiaran di TV3 dari 1996 hingga 2013. Kemunculan awal sitkom ini dibintangi oleh Azlee, Wahid, Lan Pet Pet, Hamdan, Illya, Shamsul dan Farouk di mana mereka semua merupakan gabungan juara dan naib juara Sinaran Pasport Kegemilangan dari 1994 dan 1995 kecuali Farouk ketika itu menjadi pengacara Sinaran dan disusuli Saiful Apek dan Yassin. Format sitkom ini adalah berbeza daripada sitkom-sitkom lain di mana episod-episod dalam sitkom akan berubah-ubah mengikut keadaan.

## Barisan Pelakon
* Azlee Senario 
* Lan Pet Pet 
* Wahid Senario 
* Farouk Hussain
* Hamdan Ramli(musim 1-3)(1996-1998)
* Ilya Buang(musim 1-3)(1996-1998)
* Shamsul Ghau Ghau (musim 1-2) (1996-1997)
* Saiful Apek(musim 3-9)(1998-2004)
* Yassin Yahya(musim 4-7)(1999-2002)

## Senarai Episod
### Musim 1 (1996)

### Musim 2 (1997)

### Musim 10 (2005)

### Musim 11 (2006)

### Musim 12 (2007)

### Musim 13 (2008)

### Musim 14 (2009)

### Musim 15 (2010)

### Musim 16 (2011)

### Musim 17 ()

### Musim 18 ()

### Musim 19 ()

### Musim 20 ()
Suhaimi Kassim

Tuan Haji **Suhaimi Kassim** ialah ahli politik Malaysia berketurunan Melayu. Beliau merupakan mantan ADUN  selama sepenggal (2018-2023).

## Keputusan pilihan raya

## Rujukan
Abu Bakar Abdullah (Terengganu)

Haji **Abu Bakar bin Abdullah** (29 Mei 1952 – 9 September 2021) ialah ahli politik Malaysia dari Parti Islam Se-Malaysia yang pernah menjadi anggota Majlis Mesyuarat Kerajaan Negeri Terengganu pada 1999-2004.

## Latar belakang
Abu Bakar dilahirkan pada 29 Mei 1952 di Kampung Gemuroh, Tepoh, Kuala Terengganu. Beliau mendapat pendidikan awal di Sekolah Rendah Kebangsaan Gemuroh (1959-1964). Selepas tamat pengajian rendah, Abu Bakar menyambung pelajarannya ke peringkat menengah di Sekolah Menengah Agama Tok Jiring, Kuala Terengganu. Seterusnya beliau melanjutkan lagi pelajarannya di Sekolah Menengah Agama (Atas) Sultan Zainal Abidin, Batu Burok, Kuala Terengganu. Pada tahun 1971 pula, beliau menyambung pengajian di Kolej Islam Klang, Selangor selama dua tahun.

Pada tahun 1973, Abu Bakar menyambung pengajian di Fakulti Pengajian Islam, Universiti Kebangsaan Malaysia (UKM). Pada tahun 1977, Abu Bakar berjaya memperolehi Ijazah Sarjana Muda (Kepujian) Syariah beserta Diploma Pendidikan di UKM. Abu Bakar menyambung kembali pengajiannya di UKM pada tahun 1980, dalam jurusan Syariah Islam dan Undang-undang Malaysia. Beliau berjaya memperolehi Ijazah Sarjana dalam jurusan tersebut pada 1983. Tesisnya bertajuk *“Ke arah Perlaksanaan Undang-undang Islam di Malaysia: Masalah dan Penyelesaiannya”,* telah dibukukan pada tahun 1984. Ijazah Kedoktoran (PhD) diperolehi di Universiti Sultan Zainal Abidin (UniSZA).

## Mengasas Institut Berakan
Pada tahun 1977, Abu Bakar Abdullah menubuhkan Institut Berakan bersama empat orang rakannya, iaitu Abu Bakar Chik, Abdul Rashid Omar, Safinah Jusoh dan Raja Hindun binti Raja Abdul Rahman. Ia mula beroperasi secara tidak rasmi pada 20 September 1976, dan secara rasmi pada 16 Januari 1977.

## Penglibatan dalam politik
Abu Bakar mengambil keputusan menyertai PAS secara rasmi pada tahun 1983, serentak dengan bermulanya era kepimpinan ulamak dalam PAS. Setahun kemudian beliau dilantik menjadi Setiausaha PAS Kawasan Kuala Nerus dan juga Pengerusi Majlis Tindakan DUN (MTD) Tepoh. Pada tahun 1986-1991, beliau terpilih sebagai AJK Dewan Pemuda PAS Pusat dan menjadi Pengarah Pusat Asuhan Tunas Islam (PASTI) Pusat. Pada zaman pentadbiran beliau, PASTI mula memiliki buku teksnya sendiri.

### Keputusan pilihan raya

### Menjadi EXCO Negeri Terengganu
Pada 2 Disember 1999, Abu Bakar Abdullah telah dilantik sebagai Ahli Majlis Mesyuarat Kerajaan Negeri Terengganu yang bertanggungjawab kepada Jawatankuasa Kebajikan Sosial dan Kesihatan.

## Karya penulisan

# Abu Bakar Abdullah. (1986). Ke Arah Pelaksanaan Undang-Undang Islam Di Malaysia: Masaalah Dan Penyelesaiannya. Kuala Terengganu: Pustaka Damai.

## Rujukan
Tentera Laut Bulgaria

**Tentera Laut Bulgaria** (, *Voennomorski sili na Republika Balgariya*) adalah tentera laut Republik Bulgaria dan membentuk sebahagian daripada Angkatan Tentera Bulgaria. Sebilangan besarnya telah diabaikan dalam reformasi yang dilakukan Bulgaria untuk mematuhi piawai NATO, kebanyakannya disebabkan oleh perbelanjaan besar dan fakta bahawa serangan laut tidak dianggap sebagai penting untuk keselamatan negara. Itulah sebabnya tiga daripada empat kapal selam kelas-Romeo (tidak termasuk *Slava*) kini berlabuh dan telah lama tidak beroperasi. Yang terakhir adalah pelucutan tauliah kapal pada November 2011. Hanya frigat, korvet dan kapal misil yang lebih moden masih aktif bertugas.

Untuk memenuhi beberapa syarat NATO, kerajaan Bulgaria membeli sebuah  dari Belgium pada tahun 2005. BNS *Wandelaar* (F-912), dibina pada tahun 1977, telah dinamakan semula  BG *Drazki*. Pada tahun yang sama kapal Bulgaria *Smeli* mengambil bahagian buat pertama kali selaku anggota penuh NATO dalam OAE (*Operation Active Endeavour*) NATO. Pada tahun 2006, selepas keputusan Perhimpunan Kebangsaan Bulgaria, *Drazki* dikerahkan sebagai sebahagian daripada Pasukan Interim Bangsa-Bangsa Bersatu di Lebanon (UNIFIL), melakukan rondaan di perairan negara Lebanon dibawah pemerintahan Jerman.  Ini merupakan pertama kali Tentera Laut Bulgaria mengambil bahagian dalam operasi pengaman antarabangsa. Kerajaan Bulgaria membeli dua lagi frigat kelas *Wielingen* dan sebuah pemburu ranjau kelas-Tripartite pada tahun 2007.

Tentera Laut Bulgaria berpusat di dua pangkalan utama. Salah satunya adalah bandar Varna dan yang lain ialah Pangkalan Tentera Laut Atiya, berhampiran bandar Burgas.

## Rujukan

## Bibliografi
*
*

## Pautan luar

*Official site of the Bulgarian Naval Forces (Bulgarian)
*Official site of the Bulgarian Naval Forces (English)
Kementerian Pertahanan (Bulgaria)

**Kementerian Pertahanan** (, *Ministerstvo na otbranata*) negara Bulgaria adalah kementerian yang  diberi tanggungjawab mengawal Angkatan Tentera Bulgaria. Sejak tahun 2017 Menteri Pertahanan adalah Krasimir Karakachanov.

Bangunan kementerian yang ada sekarang adalah antara contoh terbaik seni bina moden Bulgaria dari pertengahan abad ke-20. Ia telah direka oleh pasukan seni bina terkenal Bulgaria Vasilyov-Tsolov dan  siap dalam tempoh 1939–45.

## Pautan luar
*
Gula ketuk

**Gula ketuk** () ialah sejenis gula-gula diperbuat dari maltosa keras diperisakan dengan bijan dan halia. Ia merupakan keistimewaan masyarakat di Guangdong, China tersebar ke Hong Kong, Macau malah sejauh Melaka di Malaysia dan Singapura. Manisan ini dibuat secara pukal dalam suatu cakera paday yang dipecahkan mengunakan alat pahat khas yang diketuk-ketuk menjadi kepingan kecil.

## Rujukan
Argentina di Sukan Olimpik Musim Panas 2020

**[[Argentina]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Argentina juga telah menyertai semua edisi Sukan Olimpik Musim Panas sejak 1900, kecuali pada 1904 dan 1912, serta 1980 kerana sokongan Argentina kepada boikot yang dipimpin Amerika Syarikat.

## Pemenang pingat

## Peserta
Seramai 183 orang atlet mewakili Argentina dalam 26 sukan;

## Rujukan
Batrachoseps

***Batrachoseps*** ialah sejenis genus salamander tak berpeparu (Plethodontidae), dan boleh dikenal pasti melalui kaki mereka yang berjari empat. Nama genus ini secara kasarnya bermaksud "katak dan cicak" sempena lidahya. Tidak seperti hampir keseluruhan amfibia dan haiwan bukan mamalia lain, haiwan-haiwan jenis salamader ini tidak memiliki nukleus pada sel darah merah mereka - suatu ciri yang hanya ada pada mamalia serta beberapa spesies ikan Antartika.

Spesies *Batrachoseps* menetap di kawasan barat Amerika Utara, dari Oregon dan California, Amerika ke Baja California utara di Mexico. Spesies-spesies di California dapat menetap dalam pelbagai bentuk persekitaran selama mana keperluan-keperluan hidup kekal terjamin.

## Rujukan

## Pautan luar
* 
*
Ketua Pertahanan (Bulgaria)

**Ketua Pertahanan** ( / ), sehingga tahun 2009 ia bergelar **Ketua Turus Am** ( / ), ialah Ketua Staf Pertahanan dan Angkatan Tentera Bulgaria. Ketua dilantik oleh Presiden Bulgaria, yang merupakan pemerintah tertinggi. Jawatan ketua pertahanan ini bermula dari Prinsipaliti Bulgaria pada tahun 1878. Ketua Pertahanan terkini ialah Laksamana Emil Eftimov.

## Lihat juga
*Tentera Darat Bulgaria
*Tentera Udara Bulgaria
*Tentera Laut Bulgaria

## Rujukan


## Pautan luar
Plethodontidae

**Plethodontidae** atau **salamander tak berpeparu** ialah sebuah keluarga salamander. Kebanyakan spesies salamander jenis ini menetap di Hemisfera Barat - dari British Columbia ke Brazil, dengan beberapa spesies ditemui di Sardinia, selatan Pergunungan Alp dan Korea Selatan. Daripada segi bilangan, ini ialah kumpulan salamander terbesar.

## Rujukan

## Pautan luar
* AmphibiaWeb - Plethodontidae
* Tree of Life: Plethodontidae
Penjejakan (fizik zarah)

Dalam fizik zarah, **penjejakan** (Bahasa Inggeris: *tracking*) adalah proses pembinaan semula trajektori (atau **jejak**) zarah bercas elektrik di dalam pengesan zarah yang dipanggil **penjejak**. Zarah yang memasuki penjejak meninggalkan rakaman tepat lintasan mereka menerusi interaksi dengan komponen dan bahan bersesuaian dalam penjejak tersebut. Keberadaan medan magnet yang telah ditentukur, di seluruh atau sebahagian penjejak, membolehkan momentum setempat zarah bercas ditentukan secara langsung daripada kelengkungan setempat trajektori yang dibina semula bagi cas elektrik yang diketahui (atau diandaikan) zarah tersebut.

Secara umum, ada dua peringkat dalam pembinaan semula jejak. Pertama, jejak perlu dicari dengan mengumpulkan sekelompok titik kena (sasaran) pengesan yang dipercayai asal dari jejak yang sama. Kedua, pemadanan jejak dilakukan, iaitu prosedur pemadanan matematik garis lengkung kepada titik kena yang ditemui dan daripada pemadanan ini momentum dapat diperoleh.

Pengenalpastian dan pembinaan semula lintasan daripada keluaran digital penjejak moden, dalam kes paling mudah, iaitu tanpa medan magnet dan bahan penyerap/penyerak, dapat dilakukan dengan pemadanan segmen garis lurus. Model heliks mudah, untuk menentukan momentum dalam medan magnet, mungkin cukup dalam kes-kes yang kurang mudah, menerusi misalnya proses Turas Kalman yang lengkap, untuk memberikan model setempat yang dibina semula secara terperinci sepanjang jejak lengkap dalam kes yang amat kompleks.

Pembinaan semula lintasan dan momentum ini membolehkan unjuran ke/melalui pengesan lain, yang mengukur ciri penting lain zarah seperti tenaga atau jenis zarah (Kalorimeter, Pengesan Cherenkov). Zarah bercas yang dibina semula ini boleh digunakan untuk mengenal pasti dan membina semula pereputan sekunder, termasuk yang timbul dari zarah neutral yang 'tidak terlihat', seperti yang dapat dilakukan untuk penandaan-b (dalam eksperimen seperti CDF atau di LHC) dan untuk benar-benar membina semula peristiwa (seperti dalam banyak eksperimen semasa fizik zarah , seperti ATLAS, BaBar, Belle dan CMS).

Dalam fizik zarah ada pelbagai jenis penjejak. Ini termasuk kebuk awan (1920–1950), plat emulsi nuklear (1937–), kebuk gelembung (1952–), kebuk percikan (1954–), kebuk berkadaran berbilang wayar (1968–) dan kebuk hanyutan (1971–), termasuk kebuk unjuran masa (1974–). Dengan munculnya semikonduktor dan fotolitografi moden, penjejak keadaan pepejal, juga disebut penjejak silikon (1980–), kian digunakan dalam eksperimen yang memerlukan penjejakan yang padat, tepat, cepat; sebagai contoh, dekat dengan titik interaksi utama dalam pelanggar seperti LHC.

## Rujukan
Permainan mudah alih

**Permainan mudah alih** (juga disingkatkan kepada **permua**, ) adalah permainan video yang biasanya dimainkan dalam mana-mana peranti mudah alih termasuk telefon bimbit (termasuk yang jenis pintar), tablet, PDA hingga konsol dan pemain media atau kalkulator grafik sama ada dilengkapi capaian rangkaian tertentu ataupun sebaliknya. Permainan jenis ini biasanya dimuat turun dari gedung aplikasi atau portal jualan operator mudah alih, tetapi adakala juga dimuatkan pengeluar kelengkapan asal sama ada melalui sambungan inframerah, Bluetoothatau masukan kad ingatan, mahupun terpasang melalui hubungan kepada suatu wayar kabel.

Permainan mudah alih yang paling awal diketahui dihasilkan telefon bimbit adalah Tetris yang dipasangkan pada model Hagenuk MT-2000 keluaran Denmark tahun 1994.

## Gambaran
Permainan video mudah alih cenderung direka memudahkan pemainan serta dihadkan saiz kecil fail dipengaruhi kemampuan ingatan yang ada pada peranti mudah alih berbanding dalam komputer peribadi mahupun konsol permainan. Atur-atur cara ini boleh dimainkan dalam aplikasi dijalankan pelbagai jenis sistem kendalian alat pelantar.

### Pembiayaan
Permainan mudah alih sering dibiayai atau diuntungkan melalui seberapa model dibangunkan:

* **[[Freemium]]**: mencuba secara percuma (*free to try*) sehingga suatu tahap yang memerlukan pembayaran sekali membuka capaian keseluruhan bahagian lain permainan.
* **[[free-to-play]]**: tanpa sebarang pembayaran diperlukan dari mula ke akhir, tetapi peluang giliran dan menggunakan kemudahan tambahan dihadkan melainkan bayaran diberikan biasanya selepas biasa dengan tatamainnya.
* **[[iklan|beriklan]]**: iklan disertakan secara selingan sebelum pemain mara ke tahap baharu melainkan jika ada versi permainan yang boleh dibayar untuk mematikan pengiklanan ini
* **[[langganan|berlangganan]]**: pembayaran secara berkala bulan membuka akses kepada keistimewaan yang diselitkan dalam permainan.

## Rujukan
Perdana Menteri Bulgaria

**Perdana Menteri Bulgaria** () ialah ketua kerajaan negara Bulgaria. Mereka adalah pemimpin sebuah perikatan politik di parlimen Bulgaria – dikenali sebagai Perhimpunan Kebangsaan Bulgaria (, *Narodno sabranie*) – dan pemimpin kabinet.

Rosen Zhelyazkov, ialah penyandang perdana menteri Bulgaria sejak 16 Januari 2025.

## Lihat juga
*Kerajaan Bulgaria
*Sejarah Bulgaria
*Politik Bulgaria
*Senarai ketua negara Bulgaria
*Senarai presiden Bulgaria (1990-kini)
*Senarai raja Bulgaria

## Rujukan
Kompleks Sultan Abu Bakar

**Kompleks Sultan Abu Bakar** (**KSAB**; Jawi: **کومڤليک‌س سلطان ابو بکر** ) ialah kompleks imigresen, kastam dan kuarantin (ICQ) di Tanjung Kupang, Iskandar Puteri, Johor, Malaysia. Terletak di utara Laluan Kedua Malaysia–Singapura (Linkedua), ia merupakan satu daripada dua jalan masuk ke Malaysia dari sempadan Malaysia-Singapura.

Kompleks CIQ ini dinamakan sempena nama Sultan Abu Bakar. Dari Malaysia, laluan berkenderaan melalui Lebuhraya Linkedua, berterusan selepas pemeriksaan sempadan di jambatan Linkedua ke Pusat Pemeriksaan Tuas di Tuas, Singapore. Pejalan kaki tidak dibenarkan di Linkedua.

## Komponen

### Pusat pemeriksaan Imigresen
Pusat pemeriksaan imigresen mempunyai pusat pemeriksaan yang berbeza untuk motosikal dan kereta. pusat pemeriksaan ini telah direka dengan 78 kaunter untuk kereta yang memasuki Malaysia, dan 39 kaunter bagi mereka yang berlepas dari Malaysia. Terdapat 50 kaunter di setiap arah untuk motosikal memasuki dan berlepas Malaysia..

### Pusat pemeriksaan kastam
Di pusat pemeriksaan kastam, 36 kaunter yang ditetapkan untuk kereta (20 untuk mereka yang tiba di Malaysia dan 16 untuk mereka yang meninggalkan negara ini) dan 25 untuk motosikal (17 untuk ketibaan dan 8 untuk berlepas).

### Kuarters KSAB

Berhampiran kompleks ini ialah kuarters KSAB bagi kakitangan kastam dan imigresen Malaysia dan mempunyai dua buah sekolah, Sekolah Kebangsaan Kompleks Sultan Abu Bakar (SKKSAB)  dan Sekolah Menengah Kebangsaan Kompleks Sultan Abu Bakar (SMKKSAB).
Presiden Bulgaria

**Presiden Republik Bulgaria** ialah ketua negara Bulgaria dan Pemerintah Tertinggi Angkatan Tentera Bulgaria. Kediaman rasmi presiden adalah di Residen Boyana, Sofia. Selepas selesai pusingan kedua pengundian, calon Rumen Radev telah dipilih Presiden Bulgaria pada 13 November 2016.

Di Bulgaria, peranan presiden hanyalah simbolik, dengan fungsi utama sebagai 'pendamai' antara perbalahan institusi-institusi Bulgaria yang berlainan. Mereka tidak dianggap ketua kerajaan atau sebahagian daripada kuasa eksekutif negara.  Presiden dipilih untuk penggal 5 tahun, hanya boleh diperbaharui sekali. Selepas seseorang individu itu menjalani dua penggal sebagai Presiden, individu tersebut akan dilarang buat selamanya untuk dipilih sebagai presiden sekali lagi berdasarkan peraturan yang ditetapkan oleh Perlembagaan Bulgaria. Presiden memberi ucapan kepada seluruh negara di televisyen pada Malam Tahun Baru, beberapa saat sebelum bermulanya tahun baru.

## Lihat juga

*Kerajaan Bulgaria
*Sejarah Bulgaria
*Politik Bulgaria
*Senarai ketua negara Bulgaria
*Senarai presiden Bulgaria (1990-kini)
*Senarai raja Bulgaria
*Perdana Menteri Bulgaria
**Senarai ketua kerajaan Bulgaria

## Nota

## Rujukan


## Pautan luar

*President of the Republic of Bulgaria
Metaloprotein

**Metaloprotein** ialah sebuah istilah bagi protein dengan kofaktor ion logam. Banyakprotein yang diketahui tergolonng dalam kumpulan ini. Sebagai contoh, sekurang-kurangnya 1000 protein manusia (daripada sekitar 20,000) domain protein dengan ikatan atom zink walaupun diduga mungkin ada sehingga 3000 metaloprotein zink dalam manusia.

## Limpahan
Anggaran menduga bahaw kira-kira separuh daripada semua protein yang wujud memiliki logam. Dalam satu lagi anggaran, sekitar suku hingga sepertiga protein yang wujud memerlukan logam untuk menjalankan fungsinya. Oleh itu, metaloprotein memiliki banyak fungsi dalam sel seperti penyimpanan dan pengangkutan protein. Limpahan metaloprotein ini mungkin telah diwarisi daripada asid amino yang membentuk protein memandangkan protein buatan juga ditemui bersedia berikat dengan atom-atom logam.

## Rujukan

## Pautan luar

*
Presiden BERSATU

**Presiden BERSATU** atau nama penuhnya Parti Pribumi Bersatu Malaysia adalah jawatan kedua tertinggi dalam parti tersebut selepas jawatan Pengerusi BERSATU yang disandang oleh Mahathir Mohamad pada tahun 2020 lalu. Selepas beliau dipecat dari parti, Muhyiddin Yassin telah memangku jawatan tersebut bagi menjalankan tugas sebagai Pemangku Pengerusi BERSATU.

Ketika awal penubuhan parti ini, terdapat 2 badan yang terdapat dalam parti ini, iaitu, Majlis Pimpinan Tertinggi BERSATU dan Majlis Presiden BERSATU. Majlis Pimpinan Tertinggi adalah badan tertinggi dalam parti BERSATU, manakala Majlis Presiden pula adalah badan yang mengelolakan hal ehwal pengurusan dan pentadbiran parti.

## Tugas-tugas Presiden

Antara tugas yang telah dipertanggungjawabkan sebagai Presiden seperti mana dalam Perlembagaan BERSATU termasuklah;

#Memanggil dan mempengerusikan mesyuarat Majlis Presiden.
#Mempengerusikan mesyuarat Majlis Pimpinan Tertinggi semasa ketiadaan Pengerusi.
#Melantik Ahli-Ahli Majlis Pimpinan Tertinggi selepas berunding dengan Pengerusi menurut Fasal 13.2.9 Perlembagaan Parti Pribumi Bersatu Malaysia (BERSATU).
#Melantik Setiausaha Agung, Bendahari Agung dan Ketua Penerangan selepas berunding dengan Pengerusi menurut Fasal 13.7 Perlembagaan Parti Pribumi Bersatu Malaysia (BERSATU).
#Melantik Ketua dan Timbalan Ketua Badan Pimpinan Negeri selepas berunding dengan Pengerusi menurut Fasal 16.2 Perlembagaan Parti Pribumi Bersatu Malaysia (BERSATU).

Tanggungjawab sebagai Pengerusi dipangku oleh Muhyiddin Yassin setelah Mahathir Mohamad dipecat dari BERSATU. Beliau menjalankan tugas tersebut sebagai pemangku sehingga pemilihan parti yang akan datang.

Antara tugas Pengerusi BERSATU, termasuklah;

#Menjadi Pengerusi parti yang bertanggungjawab menjamin kelicinan keseluruhan perjalanan pentadbiran dan dasar parti.
#Memanggil dan mempengerusikan mesyuarat Majlis Pimpinan Tertinggi.

## Pemilihan parti
Tan Sri Muhyiddin Yassin telah berjaya mempertahankan jawatan sebagai Presiden pada Pemilihan Agung yang diadakan pada tahun 2020 lalu. Pada asalnya, jawatan tersebut dicabar oleh Timbalan Presiden, Mukhriz Mahathir, tetapi beliau tidak layak bertanding kemudiannya kerana telah dibuang dari parti dan kemudiannya menubuhkan Parti Pejuang Tanah Air tahun 2020 dan diluluskan pendaftarannya pada tahun 2021 lalu.

## Senarai Presiden BERSATU





## Lihat juga

* Perdana Menteri Malaysia
* Timbalan Perdana Menteri Malaysia
* Perikatan Nasional
* Parti Pribumi Bersatu Malaysia
* Presiden PAS
* Presiden Gerakan
* Timbalan Pengerusi Barisan Nasional
* Presiden UMNO
* Timbalan Presiden UMNO

## Rujukan
Pertempuran El Agheila

**Pertempuran El Agheila** adalah peperangan singkat Kempen Gurun Barat dalam Perang Dunia Kedua. Ia berlaku pada bulan Disember 1942 antara Tentera Darat Kelapan (Jeneral Bernard Montgomery) dari Pihak Bersekutu dan Tentera Darat ''Panzer'' Jerman-Itali ( Erwin Rommel) dari Kuasa Paksi, sewaktu pengunduran panjang Paksi daripada El Alamein ke Tunis. Ia berakhir dengan Ketumbukan *Panzer* Jerman-Itali meneruskan pengundurannya ke arah Tunisia, dimana Kempen Tunisia telah bermula dengan Operasi Torch 

## Nota

## Lihat juga

* Senarai peralatan tentera British dalam Perang Dunia II
* Senarai peralatan tentera Jerman dalam Perang Dunia II
* Senarai peralatan tentera Itali dalam Perang Dunia II

## Nota kaki

## Rujukan

* 
* 
* 
* 
* 

## Bacaan lanjut
* 

## Pautan luar

* Map, New Zealand Official History
Raja Muda Perlis

**Duli Yang Teramat Mulia Raja Muda Perlis** ialah pewaris takhta Raja Perlis. Raja Muda Perlis terkini ialah Tuanku Syed Faizuddin Putra Jamalullail. Baginda merupakan anakanda kepada Raja Perlis yang sedang memerintah Negeri Perlis. Sistem beraja di Perlis dilantik mengikut nasab keturunan. Baginda merupakan nasab dari keturunan Syed.

Raja Muda Perlis merupakan salah satu daripada pewaris takhta kerajaan negeri selain daripada Raja Muda Perak, Raja Muda Kedah dan Raja Muda Selangor. Raja Muda Johor pula adalah merupakan pewaris kedua selepas Tunku Mahkota Johor bagi Sultan Johor.

## Senarai Raja Muda Perlis
Berikut merupakan senarai Raja Muda atau pewaris takhta Raja Perlis

## Lihat juga

* Raja Perlis

## Rujukan
Aruba di Sukan Olimpik Musim Panas 2020

**[[Aruba]]** telah menyertai **[[Sukan Olimpik Musim Panas 2020]]** di Tokyo, Jepun. Kejohanan ini pada asalnya dijadualkan berlangsung dari 24 Julai hingga 9 Ogos 2020, tetapi ditangguhkan ke 23 Julai hingga 8 Ogos 2021 akibat pandemik COVID-19. Ia merupakan penyertaan kesembilan Aruba dalam Sukan Olimpik Musim Panas sejak 1988.

## Peserta
Hanya tiga orang atlet mewakili Aruba dalam dua sukan;

## Rujukan
Fosfolipid

**Fosfolipid** serta **fosfatida** merupakan sejenis lipid dengan molekul yang memiliki "kepala" hidrofilia berkumpulan fosfat, dan dua "ekor" hidrofobik terbitan asid lemak yang disambung dengan molekul gliserol. Walaupun begitu, kumpulan fosfat juga boleh dicantum dengan molekul organik ringkas seperti kolina, etanolamina atau serina. Fosfolipid pertama yang ditemui di tisu biologi ialah lesitin dalam kuning telur ayam oleh Theodore Nicolas Gobley pada 1847.

Fosfolipid ialah komponen utama membran sel. Fosfolipid membentuk dwilapisan lipid oleh kerana memiliki ciri ampifilik. Dalam eukariot, membran-membran sel juga memiliki sejenis lagi lipid, sterol yang wujud di antara fosfolipid. Kombinasi ini memberikan fleksibiliti terhadap membran bersama-sama pengukuhan membran. Di samping itu, fosfolipid juga ditulenkan dan dihasilkan secara komersial, dan digunakan dalam bidang nanoteknologi dan sains bahan.

## Fosfolipid utama

### Diasilgliserida

* Asid fosfatidik (fosfatidat) (PA)
* Fosfatidiletalonamina (sefalin) (PE)
* Fosfatidilkolina (lesitin) (PC)
* Fosfatidilserina (PS)
* Fosfoinositida:
** Fosfatidilinositol (PI)
** Fosfatidilinositol fosfat (PIP)
** Fosfatidilinositol bisfosfat (PIP2)
** Fosfatidilinositol trisfosfat (PIP3)

### Fosfosfingolipid
: *Lihat [[Sfingolipid]]*
* Seramida fosforilkolina (Sfingomielin) (SPH)
* Seramida fosforiletolamina (Sfingomielin) (Cer-PE)
* Seramida fosforillipid

## Fungsi
Fungsi fosfolipid utama adalah sebagai bahan penyusun membran sel. Membran-membran sel tersusun daripada protein tertanam dan bersatu dengan suatu lapisan molekul dwifosfolipid. Lesitin dan sefalin adalah salah satu jenis-jenis fosfolipid yang dapat ditemui pada beberapa bagian tubuh seperti otak, sel saraf dan hati. Zat tersebut juga ditemui pada pucuk gandum dan soya. Beberapa fungsi biologi lainnya termasuk sebagai surfaktan paru-paru yang mencegah pelekatan di dinding alveolus paru-paru sewaktu bernafas. Fosfolipid merupakan salah satu zat-zat pengemulsi yang baik. Dalam industri makanan seperti mayonais, fosfogliserida daripada kuning telur berfungsi menjaga agar minyak sayur tetap teremulsi dengan cuka. Fosfolipid semula jadi serta sintetik juga digunakan pada pembuatan ubat-ubatan, pelincir, penstabil liposom serta dalam bahan kosmetik.

## Rujukan
Pilihan raya negeri Selangor 2008

**Pilihan raya negeri Selangor** telah diadakan pada hari Sabtu, 8 Mac tahun 2008, bersamaan dengan pilihan raya umum Malaysia 2008.  

Hari penamaan calon telah ditetapkan oleh Suruhanjaya Pilihan Raya Malaysia pada hari Ahad, 12  Februari 2008. 

Pengundian berlangsung di seluruh 56 kawasan pilihan raya negeri dengan masing-masing pengundi memilih calon Ahli Dewan Undangan Negeri (ADUN) ke Dewan Undangan Negeri Selangor. 

Parti Barisan Nasional berjaya mendapat sebanyak 20 kerusi di Dewan Negeri Selangor manakala gabungan tidak rasmi parti pembangkang Parti Tindakan Demokratik (DAP), Parti Islam Se-Malaysia (PAS) dan Parti Keadilan Rakyat (PKR) berjaya mendapatkan lebih banyak berbanding Barisan Nasional iaitu sebanyak 36 kerusi. 

Oleh itu, Selangor merupakan salah satu daripada lima kemenangan gabungan parti-parti ini di pilihanraya negeri yang mencirikan kekuatan pembangkang yang sangat kuat yang akan dialami Malaysia dalam dekad berikutnya, dan memandangkan kedudukannya sebagai negeri utama, ia dianggap sebagai kekalahan yang paling besar dan mengejutkan bagi Barisan Nasional.

Setelah memenangi pilihanraya ini dan membentuk kerajaan baru, gabungan DAP-PAS-PKR dikenali sebagai Pakatan Rakyat pada 1 April 2008.

## Latar belakang

Dewan Undangan Negeri Selangor akan dibubarkan secara automatik pada 13 Februari 2008, ulang tahun kelima sidang pertama dan pilihan raya hendaklah diadakan dalam tempoh enam puluh hari (dua bulan) pembubaran (pada atau sebelum 13 Februari 2008, dengan tarikh yang akan diumumkan oleh Suruhanjaya Pilihan Raya Malaysia), melainkan dibubarkan sebelum tarikh itu oleh Ketua Negara, Sultan Selangor atas nasihat Ketua Menteri, Menteri Besar Selangor.

## Keputusan pilihan raya
### Parti

### Calon yang menang

## Galeri

2008 general election campaign banners, Taman Kinrara.jpg|Bendera kempen di Taman Kinrara dalam kawasan DUN N30 Kinrara.
2008 general election campaign banners 2, Semenyih.jpg|Bendera kempen di Semenyih dalam kawasan DUN N24 Semenyih.


## Lihat juga
* Ahli Dewan Undangan Negeri, Parlimen Malaysia ke-12

## Nota

## Rujukan
Abdul Hayei Abdul Sukor

Dato' Dr. **Abdul Hayei Abdul Sukor** (6 November 1947 - 1 Oktober 2020) ialah seorang ahli akademik, pakar rujuk hadis dan penulis tafsir al-Quran di Malaysia. Beliau merupakan bekas profesor madya di Akademi Pengajian Islam, Universiti Malaya (UM). Bidang pengkhususan beliau ialah al-Quran dan hadis. Pada tahun 2016, beliau telah dilantik sebagai Pengerusi Jawatankuasa Penyemakan dan Penilaian Hadith atau 'Lajnah Tahqiq Hadith' di bawah Kementerian Dalam Negeri Malaysia.Beliau merupakan penerima Anugerah Perdana Maulidur Rasul peringkat Kebangsaan pada 2011.

## Pendidikan
Beliau mendapat pendidikan awal di Pondok Pasir Tumboh, Sekolah Arab Falahiah dan Maahad Muhammadi, Kota Bharu, Kelantan sebelum melanjutkan pelajaran ke Darul Uloom Deoband, India. Seterusnya beliau melanjutkan pendidikan ke Universiti al-Azhar, Mesir dan mendapat Ijazah sarjana dalam bidang al-Quran dan al-Hadis. Kemudian pada tahun 1988 beliau mendapat Ijazah Doktor Falsafah dalam bidang Hadis dari Universiti Malaya, Kuala Lumpur dengan tesis yang berjudul “Sumbangan Syah Waliyullah al-Dihlawi kepada Pengajian Hadith dan Pengaruhnya di Kelantan”

## Penulisan
Abdul Hayei pernah menghasilkan kitab tafsir al-Quran versi bahasa Melayu bertajuk ‘Tafsir Pedoman Muttaqin’ dan karya-karya lain seperti ‘Hadith 40 Al-Nawawi, Tafsir dan Ulasan’, ‘Hadis Maudhu - Sejarah dan Konsep’ dan ‘Imam Malik, Sejarah dan Pemikiran’.

## Anugerah dan pengiktirafan

* 
** Anugerah Perdana Maulidur Rasul Kebangsaan 2011
* 
** Darjah Dato' Paduka Jiwa Mahkota Kelantan (D.J.M.K.) - **Dato**' - 2018

## Rujukan
Articok

**Articok** (, ) atau **kharsyuf** (juga **khursyuf**, ; nama saintifik: *[[Kardun|Cynara cardunculus]]* var. *Scolymus*) adalah sejenis sayur hasil pembiakbakaan terpilih kardun, tumbuhan sejenis tisel bertaburan sekitar pesisiran Laut Tengah di Eropah dan Afrika Utara. Bahagian yang boleh dimakan dari sayur ini datang dari kuntum bunga mudanya yang kuncup.

Perkataan *articok* serapan bahasa Itali  (bentuk moden: ) berakar dari kata bahasa Arab Andalusia   melalui kata bahasa Sepanyol .

## Botani

Sayuran ini tumbuh hingga  tinggi dengan lengkungan, daun yang melengkung dan  melilit hijau keperakan, hijau 50 hingga 83 sm panjang. Bunga tumbuh di kepala besar dari tunas yang boleh dimakan sekitar  diameter dengan banyak skala segitiga; floret individu berwarna ungu.

Bahagian kuntum yang boleh dimakan terdiri terutamanya dari bahagian atas brakta dan pangkal naik ke kelopak-kelopak yang menutupinya.

## Kegunaan
### Dalam masakan
Kuntum muda bunga kharsyuf dibersihkan dengan memotong tangkainya serta membuang sebarang bahagian luar yang liat tua mendapatkan isi terasnya sepertimana jantung pisang; sebarang duri pada pangkal kelopak muda juga dipotong. Kuntum ini juga direndam dalam air berasid (seperti limau atau cuka) untuk mengelakkan ia menghitam teroksida sepertimana yang boleh berlaku pada jantung pisang.

Kuntum ini dimasak secara dididih dengan air garam selama 15 hingga 30 minit atau dikukus selama 30-40 minit (masa lebih kurang untuk kuntum yang kecil). 

Kelopak kharsyuf yang masak dimakan cicah dengan pelbagai jenis sos termasuk minyak cuka, sos Belanda, mayones, cuka, mentega, aioli, perahan limau dan sebagainya. Sayur ini juga boleh dimasak sumbat dengan herba, keju dan daging sebelum dididih atau dikukus. Ia juga boleh dimasak berkuah, digoreng mahupun dijerukkan.

### Sebagai bahan minuman
Masyarakat Vietnam meminum air seduhan kharsyuf seakan suatu teh untuk tujuan berubat.

## Rujukan

## Pautan luar
* Cara pembersihan sayur ini dari *TigerChef*
* Enginar
Naqada III

**Naqada III** merupakan fasa terakhir **budaya Naqada** dalam zaman prasejarah Mesir purba, yang bermula sekitar tahun 3200 hingga 3000 SM. Ini ialah zaman proses pembentukan negara, yang bermula pada zaman Naqada II, menjadi semakin ketara apabila raja-raja yang bernama mula mewujudkan pemerintahan yang kuat. Naqada III sering disebut sebagai **Dinasti 0** atau **Tempoh Protodinasti** untuk mencerminkan kewujudan raja-raja di kota utama yang berpengaruh, walaupun raja-raja tersebut sebenarnya bukan sebahagian daripada satu dinasti. Mereka mungkin tidak saling berkait, malah besar kemungkinan bersaing antara satu sama lain. Pada zaman ini, nama-nama raja itu ditulis dalam bentuk serekh di pelbagai permukaan seperti tembikar dan makam.

Tempoh Protodinasti di Mesir purba ditandai oleh proses penyatuan politik yang berterusan yang berpuncak pada pembentukan sebuah negara tunggal lalu bermulanya Tempoh Dinasti Awal. Selanjutnya, pada masa inilah bahasa Mesir buat kali pertama dirakam dalam tulisan hieroglif. Ada juga bukti arkeologi kukuh yang menunjukkan kewujudan penempatan Mesir di bahagian selatan Kanaan sepanjang Tempoh Protodinasti, yang dianggap sebagai koloni atau pelabuhan perdagangan (entrepot).

Pembentukan negara Mesir purba bermula pada zaman ini dan mungkin lebih awal. Pelbagai kota kecil muncul di sepanjang sungai Nil. Penaklukan selama berabad-abad kemudian memecahkan Mesir Hulu kepada tiga kerajaan utama: Tinis, Naqada dan Nekhen. Tersepit di antara Tinis dan Nekhen, Naqada menjadi yang pertama jatuh. Tinis kemudiannya menakluki Mesir Hilir. Hubungan antara Nekhen dan Tinis tidak begitu jelas, namun kedua-dua kerajaan tersebut mungkin telah bergabung secara aman, dengan keluarga diraja Tinis memerintah seluruh Mesir. Raja-raja Tinis dimakamkan di Abydos, Umm el-Qa'ab.

Kebanyakan pengkaji Mesir purba menganggap Narmer sebagai raja terakhir zaman ini serta raja pertama Dinasti Pertama. Baginda dipercayai mencapai kekuasaan selepas beberapa bahagian Mesir Hulu dikuasai oleh Buaya, Iry-Hor, Ka dan mungkin oleh tokoh yang dikenali sebagai "Raja Scorpion", yang namanya mungkin merujuk atau berasal daripada dewi Serket.

Naqada III meluas ke seluruh Mesir dan ditandai oleh beberapa peristiwa penting yang pertama dalam sejarah:
* Hieroglif pertama
* Perekodan bergambar pertama pada palet
* *Penggunaan serekh secara meluas buat kali pertama*
* Pemakaman diraja pertama
* Mungkin contoh pertama sistem pengairan
* Penemuan pelayaran berlayar (selain daripada penemuan lebih awal di Teluk Parsi kira-kira 2,000 tahun sebelumnya)

## Rujukan

## Pautan luar
*